  **** 

****Αθήνα, 23 Σεπτεμβρίου 2025

**ΔΕΛΤΙΟ ΤΥΠΟΥ**

**Θέατρο και
εκπαιδευτικά προγράμματα για παιδιά
στη Μουσική Βιβλιοθήκη «Λίλιαν Βουδούρη»
του Συλλόγου Οι Φίλοι της Μουσικής
στο Μέγαρο**

Οκτώβριος - Δεκέμβριος 2025

Κάθε Κυριακή για το κοινό
και καθημερινές για σχολεία

**Πρεμιέρα 5 Οκτωβρίου**

**Η προπώληση άρχισε!**<https://www.ticketservices.gr/el/mmb/>

​​​​​​​

!!!!!! Ξεφυλλίστε εδώ το πρόγραμμά μας: <https://heyzine.com/flip-book/23fbccff25.html>

Μια πολύχρωμη παλέτα από **νέα θεατρικά έργα και εκπαιδευτικά προγράμματα** για παιδιά, σε συνδυασμό με την **επανάληψη των περσινών επιτυχιών**, παρουσιάζει φέτος η Μουσική Βιβλιοθήκη «Λίλιαν Βουδούρη» του Συλλόγου Οι Φίλοι της Μουσικής στο Μέγαρο, με **σύνολο 16 παραγωγές**!

To φετινό πρόγραμμα απευθύνεται σε:

1. Οικογένειες με βρέφη από 6 μηνών και παιδιά έως 3 ετών
2. Οικογένειες με παιδιά 2-12 ετών
3. Σχολεία για επίσκεψή στους χώρους της Μουσικής Βιβλιοθήκης
4. Σχολεία για online προγράμματα σε πραγματικό χρόνο

Με λίγα λόγια:

Τα **μικρότερα παιδιά** θα έχουν την ευκαιρία να ζήσουν και φέτος την μουσική εμπειρία **Τα πρώτα μου μουσικά ερεθίσματα** και να απολαύσουν την επιτυχημένη βρεφική παράσταση **Η Βασίλισσα των πάντων**. Παράλληλα, μια νέα μουσική διαδραστική παράσταση **Ο Καπετάν Σαματάς** τα καλεί σε μια θαλασσοπεριπέτεια με δράκους και πειρατές, ενώ από το τέλος Νοεμβρίου θα ακολουθήσουν ένα μικρό κορίτσι στην μεταμορφωτική περιπέτειά του με την βρεφική παράσταση **Μαγικό εισιτήριο**.

Τα **μεγαλύτερα παιδιά** με τις οικογένειές τους κάθε Κυριακή αλλά και σε σχολικές επισκέψεις τις καθημερινές θα παρακολουθήσουν και φέτος τις επιτυχημένες παραστάσεις **Το δέντρο που αγαπούσε…σε νέες περιπέτειες**, εμπνευσμένη από το εμβληματικό παραμύθι *Το δέντρο που έδινε* και **Η φάρμα των ζώων- η παράσταςη αρχίζει!,** μια μουσική διασκευή για παιδιά του διάσημου βιβλίου του Τζωρτζ Όργουελ. *Έτος Θεοδωράκη* όμωςφέτος (100 χρόνια από τη γέννησή του) και η Μουσική Βιβλιοθήκη, που διαθέτει το αρχείο του συνθέτη, παρουσιάζει τη μουσική παράσταση **Ο Θησαυρός του Μίκη**, βασισμένη σε αληθινές ιστορίες και ντουκουμέντα από το αρχείο του.

Τα **Χριστούγεννα** η Μουσική Βιβλιοθήκη, εκτός από το γνωστό ραντεβού με τον Γιώργο Χατζηπαύλου και το **Comedy Club για παιδιά: Xmas Special** που έρχεται για 7η χρονιά (!), παρουσιάζει και την ονειρική παράσταση **Ένα παράξενο πρωτοχρονιάτικο ταξίδι** για τη σημασία του να θέλεις να κάνεις τον κόσμο καλύτερο.

Τα **σχολεία** μπορούν να παρακολουθήσουν τα εκπαιδευτικά προγράμματα **Μπράβο μαέστρο** για τις μικρές τάξει, ενώ οι μεγάλες τάξεις του δημοτικού θα μάθουν ότι **Το σύμπαν παίζει μουσική**, μέσα από ένα νέο δημιουργικό πρόγραμμα.

Τέλος, η **πλατφόρμα *Museotek***προσφέρει στα σχολεία οπουδήποτε στην Ελλάδα και το εξωτερικό, σε πραγματικό χρόνο και σε ζωντανή επικοινωνία, 5 προγράμματα της Μουσικής Βιβλιοθήκης, μεταξύ των οποίων και το νέο πρόγραμμα **Μίκης Θεοδωράκης: 100 χρόνια από τη γέννηση του μεγάλου Έλληνα συνθέτη και αγωνιστή**.

Αναλυτικά:

**Δράσεις για βρέφη και παιδιά ως 3 ετών**

**ΤΑ ΠΡΩΤΑ ΜΟΥ ΜΟΥΣΙΚΑ ΕΡΕΘΙΣΜΑΤΑ**

ΜΟΥΣΙΚΗ ΕΜΠΕΙΡΙΑ ΓΙΑ ΒΡΕΦΗ ΑΠΟ 6 ΜΗΝΩΝ ΚΑΙ ΠΑΙΔΙΑ ΕΩΣ 2,5 ΕΤΩΝ

ΚΑΙ ΤΟΥΣ ΓΟΝΕΙΣ ΤΟΥΣ

Με τον ερχομό ενός βρέφους δημιουργείται ένα νέο μονοπάτι στην επικοινωνία. Πώς η επικοινωνία αυτή μπορεί να δυναμώσει και να εξελιχθεί; Ένας καινούργιος κόσμος ανοίγεται μπροστά μας, χωρίς λέξεις, χωρίς λόγο. Τι θέλει να μας πει μέσα από τις κινήσεις και τους ήχους που κάνει ένα μωρό; Πώς η μουσική συμπληρώνει και επιδρά σε αυτήν την επικοινωνία; Η απάντηση έρχεται μέσω του προγράμματος που βασίζεται στο πρωτότυπο βιβλίο της Μάρως Θεοδωράκη *Μουσικά ερεθίσματα για βρέφη* (εκδόσεις Παπαδόπουλος). Με την καθοδήγηση των ηθοποιών-παιδαγωγών, ζωντανή μουσική και μέσα από συγκεκριμένα μουσικά ερεθίσματα και δράσεις από το καθημερινό περιβάλλον, οι γονείς θα ανακαλύψουν με τρόπο συμμετοχικό και αβίαστο μια σημαντική δίοδο επικοινωνίας και σύνδεσης με το παιδί, που μπορεί να εξελίξει την επικοινωνιακή και συναισθηματική του ανάπτυξη.

**Κάθε Κυριακή στις 10:30
Έκτακτες εορταστικές παραστάσεις**

Κείμενο, Μουσική **Μάρω Θεοδωράκη**

Σκηνοθετική Επιμέλεια **Βίκυ Πάνου**

Σκηνογραφία **Αλίκη Σπανουδάκη**

Με την **Αργιέττα Οκαλίδου**, τη **Μαριάννα Παπαθανασίου** και τη **Ναταλία Πελέκα**

Διάρκεια **40΄**

ΤΙΜΕΣ ΕΙΣΙΤΗΡΙΩΝ **€11.00, €20.00, €28.00**

<https://www.ticketservices.gr/event/mmb-ta-prota-mou-mousika-erethismata/?lang=el>

……………………………………………………………………………………………………..

**Η ΒΑΣΙΛΙΣΣΑ ΤΩΝ ΠΑΝΤΩΝ**

ΘΕΑΤΡΟ ΓΙΑ ΒΡΕΦΗ ΑΠΟ 10 ΜΗΝΩΝ ΚΑΙ ΠΑΙΔΙΑ ΕΩΣ 3 ΕΤΩΝ ΚΑΙ ΤΟΥΣ ΓΟΝΕΙΣ ΤΟΥΣ

*Για 5η χρονιά*

Μια μαγική και πολύχρωμη παράσταση που, με όχημα τη φαντασία, μας ταξιδεύει σ’ έναν κόσμο με εξωτικά πουλιά, πολύχρωμα ψάρια, έναστρους ουρανούς και πλούσια παλάτια, όπου όλα είναι πιθανά! Καθισμένοι σε μαξιλάρια, οι γονείς μαζί με τα παιδιά τους, παρακολουθούν μια ταλαντούχα χορεύτρια-περφόρμερ κι έναν χαρισματικό μουσικό κρουστών, και συμμετέχουν ενεργά, βοηθώντας τη Βασίλισσα της ιστορίας στο ταξίδι της για την αναζήτηση της πραγματικής ευτυχίας.

**Κάθε Κυριακή** **στις 12:30
Έκτακτες εορταστικές παραστάσεις**

Δημιουργός, χορεύτρια **Σάρα Τοσκάνο**

Σκηνοθεσία **Λάμπρος Φισφής**

Με τη **Σάρα Τοσκάνο** και τον **Σόλη Μπαρκί**

Διάρκεια **40΄**

ΤΙΜΕΣ ΕΙΣΙΤΗΡΙΩΝ **€11.00, €20.00, €28.00**

<https://www.ticketservices.gr/event/mmb-vasilissa-ton-panton/?lang=el>

……………………………………………………………………………………………………..

**Νέο Ο Καπετάν Σαματάς**ΜΟΥΣΙΚΗ ΔΙΑΔΡΑΣΤΙΚΗ ΠΑΡΑΣΤΑΣΗ ΓΙΑ ΠΑΙΔΙΑ 2-6 ΕΤΩΝ

Ο Καπετάν Σαματάς είναι ένας ατρόμητος θαλασσοπόρος που γυρίζει τον κόσμο με τη βάρκα του, μαζί με τη συνταξιδιώτισσά του, προσπαθώντας να ανακαλύψει από πού ξεκινάει η θάλασσα. Συνοδοιπόροι του γίνονται τα παιδιά, μεταμφιεσμένα σε δράκους, πειρατές και θαλάσσια πλάσματα. Με τα όργανα που κουβαλάει μαζί του –γκάιντα, καβάλ, μπουζούκι, ιδιόφωνα κρουστά– αλλά και με όποιο αντικείμενο βρει μπροστά του –από ποτήρια και κανάτες μέχρι κοχύλια και κατσαρολικά– δημιουργεί ήχους, ρυθμούς και μελωδίες, διασχίζοντας τη θάλασσα και μαγεύοντας τα παιδιά, σε μια μοναδική θαλασσινή περιπέτεια. Το πρόγραμμα προσφέρει μια μοναδική εμπειρία αισθητικής και μουσικής αγωγής. Μέσα από τη φαντασία, το παιχνίδι και τη συμμετοχική αφήγηση, τα παιδιά έρχονται σε επαφή με τη μουσική έκφραση, το ρυθμό, την αυτοσχεδιαστική δημιουργία και τη συνεργασία. Παράλληλα, ανακαλύπτουν την αξία της κάθε στιγμής και τη δύναμη της μουσικής.

**Κάθε Κυριακή στις 12:30**

Σχεδιασμός, επιμέλεια, υλοποίηση **2 Λαλούν**
Ακορντεόν **Κάτια Ανδριανάκου**

Γκάιντα, καβάλ, μπουζούκι, ιδιόφωνα κρουστά **Χρήστος Ροζάκης**

Διάρκεια **60’**

ΤΙΜΕΣ ΕΙΣΙΤΗΡΙΩΝ **€11.00, €20.00, €28.00**

<https://www.ticketservices.gr/event/mmb-o-kapetan-samatas/?lang=el>

**……………………………………………………………………………………………………….**

**Νέο To μαγικό εισιτήριο**

ΘΕΑΤΡΟ ΓΙΑ ΒΡΕΦΗ ΑΠΟ 10 ΜΗΝΩΝ ΚΑΙ ΠΑΙΔΙΑ ΕΩΣ 3 ΕΤΩΝ ΚΑΙ ΤΟΥΣ ΓΟΝΕΙΣ ΤΟΥΣ

Άλλη μια παράσταση για τη δύναμη της φαντασίας, από τους δημιουργούς των έργων *Μουσικές εποχές* και *Η Βασίλισσα των Πάντων*. Ένα μικρό κορίτσι και το μαγικό του εισιτήριο μας προσκαλούν σε ένα ταξίδι γεμάτο συναισθήματα, μεταμορφώσεις και ανατροπές. Με αφετηρία τη στάση ενός λεωφορείου, ένας νέος κόσμος ξεπροβάλλει, το βαρετό μεταμορφώνεται σε συναρπαστικό, το μαυρόασπρο αποκτά χρώμα, το ήσυχο γεμίζει μουσική και το καθημερινό γίνεται ποιητικό. Μπάλες, πέπλα, μπαλόνια, τραγούδια, παιχνίδια και μια μοναδική σκηνογραφία ταξιδεύουν το κοινό σε μια περιπέτεια για τα μικρά πράγματα που κρύβουν μεγάλες εκπλήξεις, και για τις απλές στιγμές που, με μια μαγική ματιά, μεταμορφώνονται σε θαύματα. Βρέφη, μικρά παιδιά και γονείς καθισμένοι σε μαξιλάρια παρακολουθούν την εντυπωσιακή χορεύτρια-περφόρμερ και τον πολυοργανίστα-μουσικό, ενώ συμμετέχουν, παρατηρούν, γελούν και ανακαλύπτουν τον κόσμο των αντιθέσεων μέσα από μια παράσταση ειδικά σχεδιασμένη για την πρώτη θεατρική εμπειρία του βρεφικού κοινού.

**Κυριακές στις 10:30 από 30/11**

**Έκτακτες εορταστικές παραστάσεις**

Δημιουργός, χορεύτρια **Σάρα Τοσκάνο**

Σκηνοθεσία **Λάμπρος Φισφής, Σάρα Τοσκάνο**

Με τη **Σάρα Τοσκάνο** και τον **Σόλη Μπαρκί**

Διάρκεια **40’**

ΤΙΜΕΣ ΕΙΣΙΤΗΡΙΩΝ **€11.00, €20.00, €28.00**

<https://www.ticketservices.gr/event/mmb-to-magiko-eisitirio/?lang=el>

**……………………………………………………………………………………………………….**

**Δράσεις για παιδιά 3-12 ετών

ΤΟ ΔΕΝΤΡΟ ΠΟΥ ΑΓΑΠΟΥΣΕ… ΣΕ ΝΕΕΣ ΠΕΡΙΠΕΤΕΙΕΣ!**

ΘΕΑΤΡΟ ΓΙΑ ΠΑΙΔΙΑ 4 – 10 ΕΤΩΝ

Η πολυαγαπημένη παράσταση *Το δέντρο που αγαπούσε* της ομάδας ΒίΔα έρχεται σε νέα, διαδραστική εκδοχή στην Αίθουσα Γιάννης Μαρίνος, που φέτος έχει διαμορφωθεί κατάλληλα για να προσφέρει άρτια περιμετρική ορατότητα στους μικρούς και μεγάλους θεατές. Η συγκινητική ιστορία είναι εμπνευσμένη από το εμβληματικό παραμύθι *Το δέντρο που έδινε*, και αναδεικνύει την αξία της φιλίας, της αγάπης και της συνύπαρξης, τόσο ανάμεσα στους ανθρώπους όσο και ανάμεσα στη φύση και τον άνθρωπο. Δύο παιδιά μεταμορφώνονται στους ήρωες της ιστορίας, ένα δέντρο κι ένα αγόρι, μαθαίνουν μέσα από χιουμοριστικές περιπέτειες να συνεργάζονται και ανακαλύπτουν στο ταξίδι τους τη γενναιοδωρία της φύσης απέναντι στον άνθρωπο, αλλά και την απληστία του ανθρώπου απέναντι στη φύση. Η πραγματικότητα μπλέκεται με το παραμύθι, και τα δύο παιδιά ζητούν την πολύτιμη βοήθεια των θεατών για να συνεχίσουν την ιστορία. Η παράσταση, που συνδυάζει εντυπωσιακές ερμηνείες, προηχογραφημένη και ζωντανή μουσική, χορό και animation, θέτει το καίριο και ζωτικής σημασίας ερώτημα: Τι χρειάζεται ο άνθρωπος για να είναι ευτυχισμένος;

**Κάθε Κυριακή** **στις 15:00 από 19 Οκτωβρίου
Έκτακτες εορταστικές παραστάσεις**

Κείμενο **Ομάδα ΒίΔα: Βίκυ Καλπάκα, Δάφνη Καφετζή**

Σκηνοθεσία **Ομάδα ΒίΔα, Ορέστης Τάτσης**

Μουσική **Μάκης Παπαγαβριήλ**

Με τη **Βίκυ Καλπάκα** και τη **Δάφνη Καφετζή**

Διάρκεια **60΄**

ΤΙΜΕΣ ΕΙΣΙΤΗΡΙΩΝ **€12.00, €9.00** ΟΜΑΔΙΚΟ ΓΙΑ ΠΕΡΙΣΣΟΤΕΡΑ ΑΠΟ 15 ΑΤΟΜΑ

Πληροφορίες και ομαδικές κρατήσεις για επισκέψεις σχολείων τις καθημερινές με εισιτήριο **€6.00**: 210 86 65 144, 210 86 74 657 (Δευτέρα-Παρασκευή 09:30-14:30)

<https://www.ticketservices.gr/event/mmb-to-dentro-pou-agapouse-se-nees-peripeteies/?lang=el>

……………………………………………………………………………………………………..

**Η ΦΑΡΜΑ ΤΩΝ ΖΩΩΝ – Η ΠΑΡΑΣΤΑΣΗ ΑΡΧΙΖΕΙ!**

ΘΕΑΤΡΟ ΓΙΑ ΠΑΙΔΙΑ 3-9 ΕΤΩΝ

*Για 3η χρονιά*

Σε αυτή τη διασκευή για παιδιά της *Φάρμας των ζώων* του Τζωρτζ Όργουελ, με ζωντανή μουσική, ο κύριος Τζόουνς, ο ιδιοκτήτης της φάρμας, αγαπάει την εξουσία, μα πιο πολύ από όλα αγαπάει τα λεφτά! Με την υπόσχεση πως τα ζώα θα γίνουν διάσημα κι όλοι θα τα θαυμάζουν, τα ξεγελάει και τα πείθει να τραγουδούν και να πραγματοποιούν νούμερα χορευτικά και ριψοκίνδυνα. Όταν τα ζώα καταλαβαίνουν την αλήθεια, επαναστατούν και διώχνουν το αφεντικό τους. Τι θα κάνουν όμως όταν δεν μπορούν να συμφωνήσουν όλα μεταξύ τους;

**Κάθε Κυριακή** **στις 11:30
Έκτακτες εορταστικές παραστάσεις**

Σκηνοθεσία **Μιχάλης Κοιλάκος**

Διασκευή **Μιχάλης Κοιλάκος - Πάνος Χριστοδούλου**
Με την **Αγγελική Τόμπρου**, τον **Τάσο Αντωνίου** και τον **Γιάννη Πλιάκη**

Διάρκεια **70΄**

ΤΙΜΕΣ ΕΙΣΙΤΗΡΙΩΝ **€12.00, €9.00** ΟΜΑΔΙΚΟ ΓΙΑ ΠΕΡΙΣΣΟΤΕΡΑ ΑΠΟ 15 ΑΤΟΜΑ

Πληροφορίες και ομαδικές κρατήσεις για επισκέψεις σχολείων τις καθημερινές με εισιτήριο **€6.00**: 210 86 65 144, 210 86 74 657 (Δευτέρα-Παρασκευή 09:30-14:30)

<https://www.ticketservices.gr/event/mmb-i-farma-ton-zoon-i-parastasi-arxizei/?lang=el>

……………………………………………………………………………………………………..

**Νέο Ο θησαυρός του Μίκη**

ΜΟΥΣΙΚΗ ΠΑΡΑΣΤΑΣΗ ΓΙΑ ΠΑΙΔΙΑ 5-12 ΕΤΩΝ

Μουσική παράσταση με ντοκουμέντα από το Αρχείο του Μίκη Θεοδωράκη

Με αφορμή το Έτος Μίκη Θεοδωράκη (100 χρόνια από τη γέννησή του), το πολύτιμο Αρχείο που ο ίδιος ο συνθέτης εμπιστεύθηκε το 1997 στη Μουσική Βιβλιοθήκη και έκτοτε ανανεώνεται, ανοίγει για πρώτη φορά στα παιδιά! Η σκηνή γεμίζει με τις εικόνες, τους ήχους και τις αληθινές ιστορίες από τη ζωή του Μίκη που του ενέπνευσαν ορισμένα από τα πιο αγαπημένα τραγούδια. Τρεις ηθοποιοί/μουσικοί παίζουν ζωντανά κιθάρα, πιάνο και φλάουτο, τραγουδούν, ερμηνεύουν δραματοποιημένες σκηνές και προσκαλούν τα παιδιά σε μια συναρπαστική διαδρομή, όπου η ζωή του Μίκη Θεοδωράκη βαδίζει χέρι χέρι με την ιστορία της Ελλάδας. Παρτιτούρες, ημερολόγια, φωτογραφίες και προσωπικά αντικείμενα προβάλλονται σε οθόνη και γίνονται αφορμή για ανακαλύψεις, ερωτήσεις και απαντήσεις. Το Αρχείο γίνεται ο καμβάς μιας διαδραστικής παράστασης που φωτίζει την πολύπλευρη προσωπικότητά του συνθέτη· τον άνθρωπο, τον δημιουργό, τον αγωνιστή, τον οραματιστή – έναν παγκόσμιο Έλληνα με βαθιές ρίζες στη λαϊκή παράδοση. Οι μικροί θεατές, βλέποντας τον Μίκη να μεγαλώνει και να συναντά μεγάλους ποιητές, όπως τον Σεφέρη, τον Ελύτη και τον Ρίτσο, συμμετέχουν ενεργά, τραγουδούν, σκέφτονται, συγκινούνται και ανακαλύπτουν πως η μουσική μπορεί να μιλήσει στις καρδιές, να ενώσει και να εμπνεύσει. Γνωρίζουν την πολιτιστική κληρονομιά του Μίκη, μια δύναμη που μπορεί να αλλάξει τον κόσμο, έναν πραγματικό θησαυρό!

**Κάθε Κυριακή** **στις 15:00 από 12 Οκτωβρίου
Έκτακτες εορταστικές παραστάσεις**

ΚΕΙΜΕΝΟ - ΣΚΗΝΟΘΕΣΙΑ

**Βίκυ Πάνου**

ΜΟΥΣΙΚΗ ΔΙΔΑΣΚΑΛΙΑ

**Μάρω Θεοδωράκη**

Με τη **Μαριάννα Παπαθανασίου**, τον **Άρη Δελαγραμμάτικα** και τον **Κωνσταντίνο Θεοχάρη**

Διάρκεια **60’**

ΤΙΜΕΣ ΕΙΣΙΤΗΡΙΩΝ **€12.00, €9.00** ΟΜΑΔΙΚΟ ΓΙΑ ΠΕΡΙΣΣΟΤΕΡΑ ΑΠΟ 15 ΑΤΟΜΑ

Πληροφορίες και ομαδικές κρατήσεις για επισκέψεις σχολείων τις καθημερινές με εισιτήριο **€6.00**: 210 86 65 144, 210 86 74 657 (Δευτέρα-Παρασκευή 09:30-14:30)

<https://www.ticketservices.gr/event/mmb-o-thisavros-tou-miki/?lang=el>

**…………………………………………………………………………………………………….**

**Χριστούγεννα στη Μουσική Βιβλιοθήκη**

**Ένα παράξενο πρωτοχρονιάτικο ταξίδι**

ΘΕΑΤΡΟ ΓΙΑ ΟΛΗ ΤΗΝ ΟΙΚΟΓΕΝΕΙΑ

Παραμονή Πρωτοχρονιάς, στη μακρινή Δωρούπολη, τα δώρα γυμνάζονται, γυαλίζουν τα φανταχτερά τους περιτυλίγματα, χτενίζουν τους φιόγκους τους, πασπαλίζονται με χρυσόσκονη και ετοιμάζονται για το μεγαλύτερο ταξίδι της ζωής τους. Ανυπομονούν να φτάσουν ακόμη και στους πιο μακρινούς τόπους, για να σκορπίσουν χαμόγελα και αγάπη σε όλα τα παιδιά! Ο Φιόγκος και η Κορδέλα, δύο δώρα που είναι φίλοι κολλητοί, πετούν γύρω από τη Γη και ανακαλύπτουν πως αυτός ο μαγικός πλανήτης δεν έχει ανάγκη μόνο από δώρα που χωρούν σε ένα κουτί. Άλλωστε, πώς να χωρέσουν σε ένα κουτί το νερό, τα δέντρα, το οξυγόνο, το πράσινο; Η Γη χρειάζεται επειγόντως τη βοήθειά τους και ο Φιόγκος και η Κορδέλα θα της χαρίσουν το πιο ξεχωριστό πρωτοχρονιάτικο δώρο! Μια ιστορία γεμάτη χρώματα, ταξίδια, ζωντανή μουσική και πολυφωνικά τραγούδια. Μια ιστορία για τη δύναμη της επιμονής και της προσπάθειας. Για τη σημασία του να νοιάζεσαι για όσους ζουν κοντά σου, αλλά και για εκείνους που ζουν κάπου μακριά. Να νοιάζεσαι να κάνεις τον κόσμο καλύτερο και αυτό να μην είναι απλώς μια ευχή, αλλά ένας από τους στόχους σουαυτή τη μαγική Πρωτοχρονιά!

**Σάββατο 29, Κυριακή 30.11 & Δευτέρα 29, Τρίτη 30.12 / 15:00**

**Σάββατο 06, Κυριακή 07 & 28.12 / 15:00 & 18:00**

**Κυριακή 14.12 / 18:00**

Κείμενο, σκηνοθεσία **Ελένη Βλάχου**
Μουσική σύνθεση, μουσική διδασκαλία **Ηλίας Βαμβακούσης**
Με τους **Δημήτρη Μηλιώτη, Μελισσάνθη Ρεγκούγκου** και **Φώτη Κουτρουβίδη**

Διάρκεια **60’**

ΤΙΜΕΣ ΕΙΣΙΤΗΡΙΩΝ

**€12.00, €9.00 Εκπτωτικό, €7.00 Σχολεία**

<https://www.ticketservices.gr/event/mmb-ena-parakseno-prwtoxroniatiko-taksidi/?lang=el>

ΠΡΟΠΩΛΗΣΗ 03/11

Κρατήσεις για σχολεία: 210 8665144, 210 8674657

**…………………………………………………………………………**

**20.12 – 27.12**

**Comedy Club για παιδιά: Xmas Special**

Το Comedy Club για παιδιά, η μοναδική ελληνική stand-up comedy παράσταση για παιδιά έξι έως δώδεκα ετών και τους γονείς τους, που δημιούργησε ο Γιώργος Χατζηπαύλου, έρχεται για έβδομη χρονιά στο Μέγαρο. Μια παράσταση διασκεδαστική τόσο για τα παιδιά, που παρακολουθούν θέματα που αφορούν τη ζωή τους, όσο και για τους γονείς, που θυμούνται πώς είναι να είσαι παιδί. Τα θέματα που σατιρίζονται ξεκινούν από τους αγαπημένους ήρωες, τα κατοικίδια και τα ζώα, τα επαγγέλματα, το σχολείο, τις ξένες γλώσσες, τα παιδικά τραγούδια, τα παιχνίδια και τους φίλους, τις συμβουλές των γονιών και τις περίεργες συνήθειες των μεγάλων, και φυσικά την καλύτερη γιορτή του κόσμου, τα Χριστούγεννα!

**Σάββατο 20, Κυριακή 21, Παρασκευή 26, Σάββατο 27.12 / 15:00 & 18:00
Πέμπτη 25.12 / 18:00**

Κείμενα, ερμηνεία, σκηνοθεσία **Γιώργος Χατζηπαύλου**

Διάρκεια **70’**

ΤΙΜΗ ΕΙΣΙΤΗΡΙΟΥ **€12.00**
<https://www.ticketservices.gr/event/comedy-club-gia-paidia-xmas-special-2025/?lang=el>

ΠΡΟΠΩΛΗΣΗ 03/11

**………………………………………………………………………………………..**

**Εκπαιδευτικά προγράμματα για σχολεία**

**ΜΠΡΑΒΟ ΜΑΕΣΤΡΟ!**

ΓΙΑ ΜΑΘΗΤΕΣ ΑΠΟ ΠΡΟΝΗΠΙΟ EΩΣ ΚΑΙ Γ’ ΔΗΜΟΤΙΚΟΥ

*Έλα στην ορχήστρα μας!*

Πολλά είναι εκείνα που μπορούν να συμβούν κατά τη διάρκεια μιας συναυλίας. Θα τα καταφέρουν τα βιολιά, τα κρουστά και τα κόρνα να παίξουν μουσική τώρα που έπιασε βροχή; Η σοπράνο μας θα τραγουδήσει καλά σήμερα που έχει πονόλαιμο; Τα κουνούπια είναι πάρα πολλά και τσιμπούν τους μουσικούς σήμερα που η συναυλία μας είναι στον κήπο! Για όλα αυτά και για άλλα πολλά τη λύση την έχει ένας καλός ή μία καλή μαέστρος, ένας «μπράβο μαέστρος», un bravo maestro δηλαδή. Το κοινό φωνάζει, ακούς; «Μπράβο, ορχήστρα! Μπράβο, μαέστρο!». Τα παιδιά αρχικά παρακολουθούν ειδική βιντεοπροβολή για τη συμφωνική ορχήστρα, κατάλληλη για την ηλικία τους. Στη συνέχεια, με ειδική καθοδήγηση, ενσαρκώνουν τους ρόλους των μουσικών ̶ συμμετέχοντας σε μικρή εικονική ορχήστρα με χαρτονένια μουσικά όργανα, σχεδιασμένα στις διαστάσεις τους ̶ , σε χαριτωμένα περιστατικά που μπορούν να συμβούν στο πλαίσιο μιας συναυλίας. Στόχος, η συνεργασία, η δημιουργία, η γνώση και φυσικά η ψυχαγωγία.

Σχεδιασμός, επιμέλεια, υλοποίηση **Χριστέλα Γκιζέλη**

Διάρκεια **55΄**

ΤΙΜΗ ΕΙΣΙΤΗΡΙΟΥ **€5.00**

Πληροφορίες για ομαδικές κρατήσεις και επισκέψεις σχολείων τις καθημερινές
210 86 65 144, 210 86 74 657

……………………………………………………………………………………………………..

ΓΙΑ ΜΑΘΗΤΕΣ Δ’, Ε’ ΚΑΙ ΣΤ’ ΔΗΜΟΤΙΚΟΥ

**Νέο Το σύμπαν παίζει μουσική**

Φανταστείτε έναν κόσμο όπου η μουσική συναντά το διάστημα! Πώς μπορεί άραγε η μουσική να συνδέεται με το σύμπαν και τις αρμονίες ανάμεσα στους πλανήτες; Μπορούν οι ήχοι του διαστήματος να μετατραπούν σε μουσικές συνθέσεις; Η ελληνική μυθολογία συνέδεε την αστρονομία με τη μουσική, οι πυθαγόρειοι πίστευαν στη Μουσική των Σφαιρών και o Πλάτωνας θεωρούσε τη μουσική και την αστρονομία αδελφές επιστήμες. Σήμερα, οι διαστημικές αποστολές της NASA μετατρέπουν τα φαινόμενα του σύμπαντος σε ακουστικά τοπία, εμπνέοντας καλλιτέχνες και επιστήμονες. Το νέο αυτό, καινοτόμο εκπαιδευτικό πρόγραμμα προσφέρει στους μαθητές την ευκαιρία να εξερευνήσουν την εκπληκτική σχέση ανάμεσα στη μουσική και την αστρονομία. Οπτικοακουστικό υλικό, αυτοσχεδιασμός και ομαδικές δραστηριότητες καθοδηγούν τους μαθητές να πλάσουν ήχους που θυμίζουν τη φύση, τα πυροτεχνήματα, ακόμη και… ένα χαλασμένο τηλέφωνο, δημιουργώντας μια νέα συναρπαστική μουσική εμπειρία! Ο στόχος του προγράμματος είναι διττός: να ανακαλύψουν τα παιδιά καινούργιους τρόπους μουσικής έκφρασης, μέσα από τη σύνδεση της μουσικής με τις νέες τεχνολογίες της αστροφυσικής, και να ενισχυθεί η δημιουργική τους σκέψη και η ομαδική συνεργασία, που θα τα βοηθήσει να συνθέσουν τη δική τους εξωγήινη μουσική.

Σχεδιασμός, επιμέλεια, υλοποίηση **Χριστέλα Γκιζέλη**

ΔΙΑΡΚΕΙΑ 60-70’

ΤΙΜΗ ΕΙΣΙΤΗΡΙΟΥ **€5.00**

Πληροφορίες και ομαδικές κρατήσεις για επισκέψεις σχολείων τις καθημερινές:

210 8665144, 210 8674657 (Δευτέρα-Παρασκευή 09:30-14:30)

**……………………………………………………………………………………………………….**

**ONLINE ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ ΓΙΑ ΣΧΟΛΕΙΑ**

Μέσω της διαδραστικής πλατφόρμας Museotek τα παιδιά μπορούν να ζήσουν μια ολοκληρωμένη εκπαιδευτική εμπειρία παρακολουθώντας μέσα από τη σχολική τους τάξη, σε πραγματικό χρόνο και σε ζωντανή επικοινωνία με τους εισηγητές, τέσσερα προγράμματα της Μουσικής Βιβλιοθήκης, ειδικά σχεδιασμένα για παιδιά και εφήβους από επτά έως δεκαοκτώ ετών.

**Νέο
Μίκης Θεοδωράκης: 100 χρόνια από τη γέννηση του μεγάλου Έλληνα συνθέτη και αγωνιστή**ΓΙΑ ΠΑΙΔΙΑ 9-15 ΕΤΩΝ

**Μαρία Κάλλας: μία και μοναδική**

ΓΙΑ ΠΑΙΔΙΑ 9-15 ΕΤΩΝ

**Το κλειδωμένο βιβλίο**

ΓΙΑ ΠΑΙΔΙΑ 7-9 ΕΤΩΝ

**Παίζει μουσική η Βιβλιοθήκη;**

ΓΙΑ ΠΑΙΔΙΑ ΚΑΙ ΕΦΗΒΟΥΣ 9-18 ΕΤΩΝ

**Ένα χριστουγεννιάτικο μουσικό μυστήριο**

ΓΙΑ ΠΑΙΔΙΑ 9-12 ΕΤΩΝ

Τιμές εισιτηρίων, πληροφορίες, κρατήσεις: museotek.net

……………………………………………………………………………………………………..

**Πληροφορίες και Εισιτήρια**

Ticket Services, Πανεπιστημίου 39 (Στοά Πεσμαζόγλου), 210 72 34 567
ΔΕ-ΠΑ 9:00-17:00, ΣΑ 10:00-14:00 και [www.ticketservices.gr](http://www.ticketservices.gr)
Εκδοτήριο Βιβλιοθήκης (Μέγαρο Μουσικής Αθηνών) ΔΕ-ΠΑ & ΚΥ 10:00-16:00

Πληροφορίες για ομαδικές κρατήσεις και επισκέψεις σχολείων τις καθημερινές:
210 86 65 144, 210 86 74 657
Πληροφορίες την ημέρα της παράστασης: 210 72 82 554

ΜΕ ΤΗΝ ΠΑΡΑΚΛΗΣΗ ΤΗΣ ΔΗΜΟΣΙΕΥΣΗΣ
ΕΥΧΑΡΙΣΤΟΥΜΕ

Πληροφορίες για αυτό το δελτίο:
**Μαριάννα Αναστασίου**
Υπεύθυνη Επικοινωνίας και Συντονισμού Εκδηλώσεων
Μουσική Βιβλιοθήκη «Λίλιαν Βουδούρη» - Σύλλογος Οι Φίλοι της Μουσικής
στο Μέγαρο Μουσικής Αθηνών
Τηλ. 210-7282771, manastasiou@megaron.gr, www.mmb.org.gr / www.sfm.gr